  Виталий Пронин Пӧсьтолэзе калык инструментэн шудӥсь фин-угор егит крезьгурчиосты возьмало «ЭТНО ЭСТОНИЯ 2013» лагерьын. Со ортчоз 16-тӥ — 25-тӥ пӧсьтолэзе Лымшор Эстониысь Кыпу черкогуртын. Лагере пыриськыны мылкыд карисьлы аудио-, видеозаписьёссэ ыстоно луоз оркомитетэ. Конкурс ортчем бере Россиысь 4-зэ гинэ усточиез лагере ӧтёзы.Улон но сиськон понна коньдон тыриськоз Ӵыжы-выжы калыкъёслэн программазыя. Лагерьын ортчозы эстон калык крезьгуръя семинаръёс, мастер-классъёс но эктон ӝытъёс. Егитъёс асьсэды возьматозы калык крезьгурлы сӥзем "Viljandi Folk" фестивальын но.Заявкаосты келяно info@fennougria.ee адресэ, берпуметӥ нуналэз - 31-тӥ май. Теги: Эстония  